**DECIZIA ETAPEI DE INCADRARE**

## (PROIECT)

Ca urmare a solicitarii de emitere a acordului de mediu adresată de **SC DOMARCONS SRL,** cu sediul în mun. Craiova , str. Inginerilor, nr. 22, jud. Dolj. **“Organizare de santier cu instalatie mobila destinata prepararii mixturilor asfaltice”,** înregistrată la APM Tulcea cu nr. 2524/21.02.2019 și ca urmare a depunerii Memoriului de prezentare, înregistrat la APM Tulcea cu nr. 3505/11.03.2019, in baza:

- **Legii nr. 292/2018** privind evaluarea impactului anumitor proiecte publice si private asupra mediului

**- Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr.49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 09.04.2019, ca proiectul **“Organizare de santier cu instalatie mobila destinata prepararii mixturilor asfaltice** propus a se amplasa in extravilanul comunei Turcoaia, judeţul Tulcea, pe terenul identificat prin T4, Cc 47, Cc47/1, Nr.cad. 30901, **nu se supune evaluarii impactului asupra mediului.**

**Justificarea prezentei decizii:**

I. Motivele pe baza carora s-a stabilit necesitatea neefectuarii evaluarii impactului asupra mediului sunt urmatoarele:

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, anexa nr.2, la punctul 10 lit. b) proiecte de dezvoltare urbana, inclusiv constructia centrelor comerciale si a parcarilor auto publice.

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, nu sunt de natura a genera un impact semnificativ asupra mediului.

c) proiectul propus nu intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, deoarece amplasamentul nu se afla in interiorul unei arii protejate de interes comunitar.

d) proiectul propus nu intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**
2. Instalatia mobila pentru prepararea mixturilor asfaltice tip SIM Easy Batch 85 are o capacitate de producție de 85 to/ora avand urmatoarele caracteristici:  
   - asamblata in doua semitrailere ce nu depasesc latimea de 3 m, impreuna cu toate elementele necesare productiei – rezervoare combustibil si bitum, tevi si cabluri electrice ;  
   - montajul nu necesita fundatii sau macarale, fiind suficient ca suprafata de asezare sa fie compactata pana la 1,5 kg/cm2.   
   - puterea instalata este de 192 KW, iar puterea medie absorbita este de 144 KW;  
   - combustibil necesar: motorina/CLU ;  
   - dotari suplimentare: rezervor pentru bitum cu o capacitate de 30.000 litri si siloz de filer mineral cu capacitate de 81 tone cu transportor si snec.

* suprafata totala locatie – 7.959,17 m2;
  + suprafata instalatie mixtura - 1000 m2 (25x40);
  + suprafata cantar - 60 m2 (20x3);
  + suprafata si numar locuri parcare - 6 locuri (6x3x6=108 m2);
  + suprafata ocupata cu 4 containere metalice tip birou - 60m2 (15x4);
  + suprafata statie alimentare motorina 20 m2- statie eco.
  + suprafata drumuri tehnologice - 400 m2 .
  + suprafata padocuri stocare agregate – 1600 mp.
  + wc ecologic – 4 mp
* **descrierea instalaţiei şi a fluxurilor tehnologice existente pe amplasament (după caz);**

Instalatia mobila pentru prepararea mixturilor asfaltice tip SIM Easy Batch 85 este usor de montat, demontat si transportat.

Amplasarea instalatiei se face pe placi (dale) din beton armat (prefabricate), special construite pentru fiecare subansamblu al statiei, acestea urmand a fi asezate pe platforma de beton existenta.

Sasiul trailerelor pe care se afla montate subansamblele statiei este dotat cu vinciuri astfel atunci cand statia de asfalt se afla in mars ea ruleaza pe roti, iar cand este montata in pozitia de functionare se ridica pe vinciuri care la randul lor se reazema pe cele 10 placi (dale) din beton armat special construite pentru reazemul statiei, ce au urmatoarele dimensiuni:

- 0,50 x 0,50 x 0,20 - 2 buc

- 0,60 x 0,60 x 0,20 - 2 buc

- 0,50 x 2,90 x 0,20 - 5 buc

- 0,50 x 1,60 x 0,20 – 1 buc

Pe un trailer se afla montate cele 4 buncare ale predozatorului de agregate si benzile transportoare, impreuna cu uscatorul de agregate si filtrele ecologice pentru colectarea pulberilor din gazele arse ce sunt eliminate de exhaustor prin cos.

Pe un alt trailer sunt amplasate elevatorul, ciurul, cantarele, malaxorul, sanierul si cupa de descarcare a agregatelor in auto, precum si cabina de comanda.

Instalatia este prevazuta cu silozuri de filer a cate 45 tone fiecare dotate cu instalatie de incarcare pneumatica, utilizand compresorul autotransportatorului de filer.

Gospodaria de bitum are in componenta un tanc de 22 tone (montat pe sasiului instalatiei) si un tanc suplimentar de 47 de tone (iar bitumul este incalzit cu un echipament de serpentine prin care circula ulei termic incalzit in centrala eliotermica dotata cu arzator pe motorina (rezervor de 6 tone). Ca anexe ale instalatiei sunt silozuri de filer calcar a cate 45 to (2 buc), gospodaria de bitum (tanc suplimentar de 47 to), precum si gospodaria de combustibil.

Aceasta va fi echipată cu următoarele anexe :

* generator energie electrica mobil;
* rezervor pentru combustibil lichid pentru ecoarzatorul automat BSE/EBM/550;
* rezervor pentru combustibil lichid (motorina) pentru arzator centralina;
* tanc (rezervor) bitum;
* siloz de filer – calcar – 2 buc;
* container dormitor, birou si atelier – 4 buc;
* rezervor mobil stocare motorina (9 mc);
* padocuri despartitoare agregate, mobile si usor transportabile facute din profile prefabricate din beton.

Instalatia are o capacitate de 85 to/h si functioneaza zilnic 4 pana la 8 ore pe zi, 5 zile pe saptamana, aproximativ 160 zile/an, caci nu lucreaza pe timp rece.

Semifabricatele rezultate din procesul de productie sunt mixturile asfaltice care dupa retetele aplicate si dupa necesitatile comenzilor pot fi: beton asfaltic BA8 sau BA16, binder, mixtura densa sau nisip cu bitum pentru badijonari.

Dozarea se face volumetric si este dirijata automatizat din cabina de comanda.

Agregatele sunt preluate de banda transportoare si introduse in uscator.

Uscatorul este montat cu o inclinatie fata de orizontala si este dotat pe interior cu niste palete astfel ca prin miscarea sa de rotatie sa asigure atat inaintarea materialului spre flacara injectorului cat si amestecarea sorturilor de agregate.

Materialele, odata amestecate si incalzite la 180˚C sunt preluate de cupele elevatorului care le urca la un nivel superior unde sunt trecute prin ciururi.

Din ciururi materialele sunt preluate de buncarele cantarelor de agregate, apoi prin intermediul cupei ce gliseaza pe sanier ajung in malaxor.

Agregatele intra in malaxor impreuna cu filerul, unde sunt omogenizate cu bitumul cald dozat in alaxor prin intermediul unei rampe de dozare.

Malaxorul, dupa malaxarea si omogenizarea agregatelor, prin deschidere realizeaza golirea mixturii asfaltice in bena autobasculantei.

Ciclurile se repeta pana la incarcarea la capacitate a autobasculantei.

*Vecinatati:*

La Nord – proprietate particulara;

La Vest – dig si drum de exploatare;

La Est – drum de exploatare;

La Sud – proprietate particulara;

*Utilitati:*

**Alimentarea cu apa**: In functionare, instalatia nu foloseste apa si nu elimina apa in urma procesului tehnologic. Apa pentru consumul personalului se achizitioneaza din comert in butelii mari, dotate cu aparat de racire.

**Evacuarea apelor uzate menajere:** Apa menajera necesara personalului bazei va fi adusa in cisterne si stocata in rezervoare de plastic montate pe container tip birou. Organizarea de santier va fi dotatată cu o cabina Wc ecologic, ce stocheaza apa menajera rezultata. Drenarea acestuia se va face periodic, prin vidanjare.

**Alimentare cu energie electrica**. Energia electrica necesara functionarii instalatiei este produsa de generatorul propriu de energie electrica CATERPILAR de putere 240 kVA.

**Managementul deseurilor:** Eventualele deseuri *cod 17 03 02 – asfalturi* , sau sarje neconforme se vor depozita pe platforma de depozitare temporara a deseurilor refolosibile. Acestea, prin concasare vor putea fi folosite la diverse amenajari ale drumurilor si podurilor, la executia si imbogatirea fundatiilor drumurilor de exploatare locale si comunale din zona și la executia corpului rambleelor, la terasamentele rampelor, platformelor si accesului la podurile aflate in rambleu.

In ce priveste utilajele auto care deservesc organizarea de santier acestea sunt fie inchiriate, fie apartinand SC Domarcons SRL, iar eventualele reparatii, schimburi de ulei, baterii sau anvelope se vor realiza prin service-uri autorizate pentru a recupera deșeurile si a le valorifica conform Legii 211/2011 cu completarile ulterioare.

Eventualele deseuri feroase *cod deșeu 16 01 17* provenite de la reparatiile statiei vor fi depozitate pe platforma de depozitare temporara din cadrul organizarii de santier intr-un tarc imprejmuit si vor fi valorificate prin agenți economici autorizati pentru valorificarea acestor tipuri de deșeuri .

**Organizarea de șantier:** Proiectul propriu-zis este o organizare de șantier având în vedere caracterul temporar al investiției , repectiv 4 ani . instalația este o instalație mobile ușor de montat și demontat . Se va amenaja un birou sub forma unui container . alimentarea cu apă potabilă îmbuteliată . se va utiliza o toaletă ecologică.

**b) Cumularea cu alte proiecte:** Proiectul este în strânsă legătură cu realizarea investițiilor de reabilitare și consolidare a sistemului rutier de pe raza localitatii Turcoaia, jud. Tulcea, avandu-se in vedere contractele:

* + Proiectare și execuție lucrări la obiectivul: “Modernizare podet pe DJ222L, intersectie DN22D-Carcaliu, km. 1+732
  + Proiectare și execuție "Modernizare infrastructură drumuri comunale în localitatea Izvoarele, judeţul Tulcea”
  + Proiectare și execuție "Modernizare drumuri comunale pentru aprox. 15km, Com. Peceneaga, jud. Tulcea”
  + Proiectare si executie „Modernizare drumuri de interes local Peceneaga, judetul Tulcea”
  + Proiectare si executie „Asfaltare drumuri in Comuna Cerna, Judetul Tulcea”
  + Proiectare si executie „Modernizare drumuri stradale in comuna Sarichioi”
  + Proiectare și execuție "Modernizare drumuri de interes local în Comuna Slava Cercheză, Judeţul Tulcea”
  + Proiectare și execuție "Modernizare infrastructură drumuri comunale în localitatea Ciucurova, judeţul Tulcea

**c)** **Utilizarea resurselor naturale**: Avand in vedere faptul ca in locatia unde urmeaza sa se amplaseze instalatia mobila de preparat mixturi asfaltice tip SIM Easy Batch 85 (comuna Turcoaia, T4, Cc47, 47/1, jud. Tulcea) exista o platforma betonata. Nu sunt necesare lucrari de pietruire integrala, ci doar reparatii locale pentru zonele degradate, precum si pentru aducerea la aceeasi cota in plan a suprafetei pe care se va monta instalatia. Aceste reparatii sunt necesare pentru o suprafata de aprox. 100 mp, si ele prevad demolarea locala a betonului degradat (fisurat) si asternerea unui strat de piatra sparta compactat.

Etapa a doua presupune aducerea pe pozitie a instalatiei si ridicarea ei prin sistemul integrat de vinciuri pe dalele de beton.

Pentru zona anexelor statiei (tanc de bitum, rezervor de combustibil) se va prevedea un sistem de retentie menit sa impiedice o eventuala contaminare a mediului inconjurator in cazul unor scurgeri accidentale de bitum sau combustibil. Acest sistem de retentie consta in montarea unei folii PVC, acoperita cu un strat de nisip menit sa impiedice eventuala imprastiere sau infiltrare a bitumului sau combustibilului. De asemenea, zona acestor tancuri de stocare va fi marginita cu borduri.

**d) Producția de deșeuri**: Deşeurile generate în perioada de execuţie a proiectului, încadrate în categoria deşeurilor nepericuloase vor fi gestionate conform Legii nr.211/2011 privind regimul deşeurilor şi HG nr. 856 din 16 august 2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările şi modificările ulterioare. Acestea vor fi depozitate în pubele ecologice selectiv şi vor fi predate către societăţi autorizate.

**e) Emisiile poluante, inclusiv zgomotul și alte surse de disconfort:**

*- Emisii de praf:* pe perioada executiei datorita miscarilor de materiale se vor semnala emisii nesemnificative de praf si noxe de la gazele de eșapament. Se vor lua masuri de micșorare a poluării prin măsuri specifice: stropirea căilor de acces de cel puțin doua ori pe zi.

*- Zgomotul și vibrațiile.*

*In faza de executie:* In aceasta faza, sursele de zgomot și vibrații sunt produse atât de actiunile propriu-zise de lucru, cat si de traficul auto din zona. Aceste activitati au un caracter discontinuu, fiind limitate in general numai pe perioada zilei. Amploarea proiectului fiind redusa nu constituie o sursa semnificativa de zgomot si vibratii.

*In faza de functionare:* In cadrul activitatii, nu se produc zgomote care sa aiba impact semnificativ asupra factorului de mediu zgomot, dar vor fi luate masuri de protectie pentru acestea. Nu vor exista surse de zgomot ca sa perturbe proprietatile vecine.

**f) Riscul de accident, ținându-se seama în special de substanțele și de tehnologiile utilizate:** Pierderi accidentale de produse petroliere de la mijloacele de transport utilizate pentru transportarea materialelor necesare execuţiei lucrărilor prevăzute în proiect.

**2.Localizarea proiectului**

Conform Certificatului de Urbanism nr. 1/25.01.2019, regimul tehnic al suprafetei amplasamentului de 8.000 m2 este extravilan comuna Turcoaia, T4, CC47, CC47/1. S.C. DOMARCONS S.R.L. Locația proiectului este închiriată prin contractul de locatiune teren cu nr. 443/10.12.2018. Terenul are Cartea funciara nr. 30901, cu numarul cadastral 30901 la OCPI Tulcea.

a) *utilizarea existentă a terenului*:

extravilan comuna Turcoaia, T4, CC47, CC47/1. S.C. DOMARCONS S.R.L. Locația proiectului este închiriată prin contractul de locatiune teren cu nr. 443/10.12.2018

b) *relativa abundență a resurselor naturale din zonă, calitatea și capacitatea regenerativă a acestora* - nu este cazul.

c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.- nu este cazul.

**3.Caracteristicile impactului potențial**

a) *Extinderea impactului: aria geografică şi numărul persoanelor afectate*: Proiectul nu prevede lucrări care să producă modificări ale cadrului natural al amplasamentului.

b) *Natura transfrontieră a impactului*: Nu este cazul.

c) *Mărimea şi complexitatea impactului*: În perioada de execuţie a proiectului impactul asupra factorilor de mediu va fi nesemnificativ, sursele de poluare fiind lucrările propuse prin proiect, care se vor executa etapizat cu personal calificat. În perioada de exploatare, impactul asupra factorilor de mediu este nesemnificativ.

d) *Probabilitatea impactului.* **Nesemnificativă,** având în vedere criteriile de la punctele 2 şi 3.

e) *Durata, frecvenţa şi reversibilitatea impactului*. În perioada de execuţie a proiectului, impactul asupra factorilor de mediu va fi temporar, ȋn perioada de exploatare va fi un impact redus (reversibil) şi unul socio-economic.

**4) Pe parcursul procedurii nu au fost înregistrate observaţii/comentarii din partea publicului.**

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, potrivit anexei nr. 6, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar in pubele;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate specializate;
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate specializate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12.574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si GNM – CJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr. **1/25.01.2019**, emis de Primaria com. Turcoaia.

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial, actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu Avize, Acorduri, Autorizatii Sef Serviciu Calitatea Factorilor de Mediu

ing. Simona CONSTANTINESCU ing. Elena MICU

Intocmit: ing. Camelia Tuzlaru / 11.04.2019

A.A.A. ................../................04.2019